text:
2017-10-11
«Türkmenistan: altyn asyr» elektron gazeti
I Türkmen-hytaý ylmy-innowasiýa forumy öz işine başlady
Paýtagtymyzda «Innowasiýalar, täze tehnologiýalary we olary önümçilige ornaşdyrmagyň meseleleri» atly I Türkmen-hytaý forumy açyldy. Ol Türkmenistanyň Ylymlar akademiýasy hem-de Hytaý Halk Respublikasynyň Ylym we tehniki ministrligi tarapyndan guraldy.
Maslahat Türkmenistanyň Ylymlar akademiýasynyň Tehnologiýalar merkezinde geçirilýär. Ol döwlet Baştutanymyzyň başlangyjy bilen döredildi hem-de döwletimiziň intellektual hem-de ylmy-tehniki kuwwatynyň ösüşiniň esasy nokatlarynyň birine öwrüldi.
Ylmy-innowasiýa forumy energiýanyň alternatiw çeşmeleri, energiýa tygşytlaýjy tehnologiýalar, oba hojalygynda innowasiýalar, himiýa, seýsmologiýa, lukmançylyk, derman önümçiligi, biologiýa we beýleki ugurlarda Türkmenistanyň we HHR-iň ylmy edaralarynyň, alymlarynyň we hünärmenleriniň arasynda hyzmatdaşlyk üçin täze mümkinçilikleriň gözlenilmegini we tejribe alşylmagyny ugur edinýär.
Merkeziň maslahatlar zalynda iki ýurduň görnükli ylmy işgärleri we hünärmenleri ýygnandylar, olar hormatly Prezidentimiz Gurbanguly Berdimuhamedowyň foruma gatnaşyjylara hem-de ýurdumyzyň ylmy jemgyýetçiligine iberen Gutlagyny uly üns bilen diňlediler. Döwlet Baştutanymyz Gutlagynda bu forumyň Garaşsyz, hemişelik Bitarap Türkmenistan bilen Hytaý Halk Respublikasynyň arasyndaky örän giň, köpugurly dostlukly gatnaşyklaryň, aýratyn-da, ylmy-tehnologik ulgamlarda alnyp barylýan hyzmatdaşlygyň çuňlaşýandygynyň aýdyň nyşany bolup durýandygyny belledi. Biziň döwletlerimiziň baş maksady ykdysady, medeni, tebigy mümkinçiliklerini iki halkyň bähbitlerine, ählumumy ösüşiň, parahatçylygyň we abadançylygyň üpjün edilmegine gönükdirmek bolup durýar.
Maslahatyň işiniň birinji gününiň barşynda Hytaýyň belli ylmy edaralaryndan ylymlaryň doktorlary we professorlar hem-de HHR-iň ylym we tehniki ministrliginiň Halkara hyzmatdaşlyk departamentiniň, Hubeý welaýatynyň Ylym we tehnikalar departamentiniň, «Aziýa-Ýewropa» forumynyň ylmy tehnologik we innowasion hyzmatdaşlyk merkeziniň, Huaçjunyň ylym we tehnologiýalar uniwersitetiniň arassa we gaýtadan dikeldilýän energiýalar baradaky Hytaý-Ýewropa institutynyň ylmy-barlag edarasynyň ýolbaşçylary hasabatlar bilen çykyş etdiler.
Olar dürli bilimler pudaklaryny ösdürmegiň möhüm ugurlaryny beýan edip, öz ylmy-barlag işleriniň netijeleri hakda aýtdylar, hyzmatdaşlyk etmek we bilelikde işlemek üçin ugurlar bilen tanyşdyrdylar. Çykyş edenleriň belleýşi ýaly, innowasion tehnologiýalar döwletiň gülläp ösmegi üçin esas bolup, adamlaryň durmuş derejesini gowulandyrmaga ýardam edýär, senagaty, oba hojalygyny ösdürmek üçin täze mümkinçilikleri açýar, geljegiň bäsleşige ukyply ykdysadyýetini döredýär.
Maslahatda edilen ylmy çykyşlar dürli ugurlary ösdürmegiň nazaryýet we amaly meselelerini gurşap aldylar. Energiýanyň gaýtadan dikeldilýän çeşmeleri babatda tehnologiýalary ösdürmek maslahatyň esasy mowzuklarynyň biri boldy, şeýle hem türkmen we hytaý alymlarynyň arasyndaky gatnaşyklaryň möhüm ugurlaryna garaldy.
Hususan-da, çykyşlaryň biri Hubeý welaýatynda geçirilýän innowasion tehnologik işlere bagyşlandy. Bu welaýat eýýäm köp ýyllar bäri Merkezi Aziýa sebitiniň ýurtlary bilen ýakyndan hyzmatdaşlyk edýär hem-de gün energetikasyny we innowasion ekerançylygy ösdürmek üçin uly mümkinçilikleri bolan Türkmenistan bilen gatnaşyklary ösdürmäge aýratyn gyzyklanma bildirýär.
Şeýle hem maslahatda ýurdumyz üçin möhüm bolan mesele-gaz bilen işleýän elektrik stansiýalaryny döwrebaplaşdyrmak meselesi gozgaldy. Bu stansiýalar arkaly daşky gurşaw üçin zyýany az bolan elektrik energiýasyny işläp taýýarlamak mümkindir. Tebigy gaz akymyndan elektrik energiýasyny hem-de sowugy almagyň innowasion tehnologiýasy ägirt uly ykdysady peýdasy bolup, usulyň özi eýýäm türkmen alymlary tarapyndan işlenip taýýarlanyldy we patentleşdirildi.
Forumyň gün tertibine girizilen meseleleriň hatarynda şäher gurluşygynda we seýsmologiýada innowasiýa konsepsiýalary, häzirki zaman oba hojalyk tehnologiýalary, gidromineral çig malyny we beýleki tebigy serişdeleri toplumlaýyn gaýtadan işlemegiň, şol sanda dermanlyk ösümlikleri gaýtadan işlemek, ekologiýa wezipeleriniň çözgüdi, şeýle hem genetika we seçgi, weterenariýa we tohum maldarçylygyna degişli meseleler bar.
12-nji noýabrda ylmy-innowasiýa maslahatyna gatnaşyjylar bölümlerde mejlisiň işini dowam etdirerler hem-de anyk teklipler hem-de hödürlenen pikirler boýunça ikitaraplaýyn duşuşyklary geçirerler.
Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmek boýunça ýakynda kabul edilen Maksatnamasy we döwlet Baştutanymyzyň Ýaşulular maslahatynyň mejlisinde milli ykdysadyýetimiziň pudaklaryny tiz depginlerde döwrebaplaşdyrmak, innowasiýa tehnologiýalaryny hem-de bazar gatnaşyklary ornaşdyrmak nukdaý nazaryndan öňden goýan wezipeleri babatda şu forumyň geçirilmegi aýratyn ähmiýete eýedir.
Milli Liderimiziň gol çeken «Erkin ykdysady zolaklar hakynda» Kanun tehnologiýa gazanylanlara hem-de sebitleýin çemeleşilmegine esaslanýan klaster ykdysadyýetiniň döredilmegi üçin uly mümkinçilikleri açýar, şunda ýörite tehniki-ornaşdyryş zolaklary, tehnoparklar we tehnopolisler göz öňünde tutulandyr. Şeýlelikde, häzirki wagtda ylmyň we işewürligiň önümçilik bilen utgaşdyrylmagy, innowasiýa häsiýetli kärhanalaryň döredilmegi üçin amatly ýagdaý emele gelýär. Muňa şu gezekki türkmen-hytaý forumy hem ýardam berer.
Türkmen döwlet habarlar agentligi (TDH)


c: text/html

text:
Habarlar 13 may 2018
Medeniýet
Aşgabatly saz muşdaklary ýaşajyk skripkaçy gyz Selin Samsaryň ussatlygyna mynasyp baha berdiler
Aşgabatly saz muşdaklary 13 ýaşly zehinli skripkaçy Selin Samsaryň döredijiligi bilen tanyşdylar. Konserte Resul Gylyjowyň ýolbaşçylygyndaky Ýaşlar kamera orkestri, TMK-nyň ýanyndaky Ýörüteleşdirilen sazçylyk mekdep-internatynyň we türkmen-türk mekdebiniň çagalar horlary gatnaşdylar.
Resmi habar
Resmi habar
Türkmenistanyň Prezidenti Malaýziýanyň Premýer-ministrini gutlady
“Ýurtlarymyzyň arasyndaky özara hormat goýmak, düşünişmek we ynanyşmak ýörelgelerine esaslanýan dostlukly hem-de özara bähbitli gatnaşyklarymyzyň halklarymyzyň bähbidine mundan beýläk hem ösdüriljekdigine hem-de pugtalandyryljakdygyna berk ynanýaryn” diýip, milli Liderimiz gutlagynda belleýär.

robotstxt: allowed

filter: keep


text:
Eger siz çyzykly belginiň şekilini özbaşdak taýýarlamagy karar eden bolsaňyz...
EAN/UPC çyzykly belginiň simwolynyň ölçegi
Çyzykly belgi skaneriň lazer şöhleleri bilen açylýar (okalýar). Şunda EAN/UPC koduny üstünlikli açmak (okamak) üçin lazer şöhlesiniň simwolyň ähli çyzyklaryny kese ugur boýunça kesip geçmegini gazanmak zerurdyr. Açylan (okalan) maglumatyň esasynda içinde oturdylan programma EAN-13 belginiň ähli sanlaryny dikeldýär we birinji 12 dereje boýunça 13-nji gözegçilik derejäni hasaplap çykarýar. Eger hasaplanyp çykarylan gözegçilik derejesiniň ähmiýeti skanirlenýän koduň 13-nji derejesiniň ähmiýeti bilen gabat gelse, skaner üstünlikli açylandygy (okalandygy) barada sesli duýduryş berýär.
Eger çyzykly belginiň ölçegi ýa-da ýerleşişi ýalňyş bolsa, onda skaneriň şöhlesi açylýan (okalýan) wagtynda ähli çyzyklary kesip geçip bilmez. Şeýle-de harydyň gabynda ýalňyş gözegçilik derejesi görkezilen halatynda çyzykly belgi açylyp (okalyp) bilinmez. Şonuň üçin hem çyzyklaryň beýikligine-de, gözegçilik derejesiniň dogry hasaplanmagyna hem aýratyn üns berilmelidir.
Iş ýüzünde çyzykly belginiň goýluşy ýönekeý kada bilen barlanýar: çyzykly belginiň gowy hilli çap edilen simwoly stasionar skaner tarapyndan BIRINJI synanyşykda açylmalydyr (okalmalydyr).
Çyzykly belgileriň açylyşyny (okalyşyny) ýeňilleşdirmek üçin stasionar skanerlerde lazer şöhlesini ýazgyn etmegiň dürli usullary ulanylýar, şunda skaneriň hereket edýän meýdanynda skanirlemegiň bir däl-de, birnäçe şöhlesi görünýär.
EAN/UPC çyzykly belgisiniň simwoly içinde çyzyklar ýerleşdirilen açyk gönüburçlyk görnüşinde şöhlenenýär. Harydyň gaby maketleşdirilende degişli ölçegdäki “äpişge” göz öňünde tutulmalydyr. Estetikanyň yzyndan ýetjek bolup, çyzykly belginiň ölçeglerini emeli ýagdaýda kiçeltmeli däl. EAN koduny esasy etiketkadan aýratyn başga ýere geçirmek gowy bolar, ýöne standart ölçeglerden çykylmaly däldir.
Standartlarda simwollaryň ölçegleri MODULLARDA – çyzykly belginiň ähli belgilerini ölçeg birliklerinde, ýagny çyzyklarda (ştrihlerde) we boş goýulýan ýerlerde getirilmelidir (olaryň arasynyň giňligi 1-den 4 modula çenli çäklerde bolýar). Ulaltma gerimi üýtgese – modulyň millimetrlerdäki ölçegi hem üýtgeýär. Çyzykly belginiň standart ölçegi üçin (ulaltma koeffisienti 1.0) modulyň ini 1Х=0,33 mm deňdir. Çyzykly belginiň simwolyndaky iň kiçi çyzygynyň ini bir moduldan köp bolup bilmez. Amatly bolmagy üçin aşakdaky ölçegleriň ählisi modullarda (standartyň tekstindäki ýaly) däl-de, millimetrlerde getirildi.
EAN-13 ŞTRIH-KODUŇ SIMWOLYNYŇ NOMINAL ÖLÇEGLERI
- simwolyň ini - 37,29 mm
- simwolyň beýikligi - 25,93 mm
- çyzygynyň beýikligi - 22,85 mm
- çep tarapdaky boş zolak - 3,63 mm (ýa-da11Х)
- sag tarapdaky boş zolak - 2,31 mm (ýa-da 7Х)
- çepdäki we sagdaky belgileri – çäklendirijileri emele getirýän çyzyklar, şeýle hem merkezi belgi-çäklendiriji 1,65 mm (ýa-da 5Х) AŞAKLYGYNA uzaldylan bolmalydyr
- nominal ölçegdäki simwolda sanyň beýikligi - 2,75 mm
- sanyň ýokary başyndan çyzyklaryň aşak ujuna çenli iň pes aralyk - 0,5Х (0,165 mm)
EAN-13 simwolyň nominal ölçeglerden 200%-e çenli deň ölçegli artdyrylmagyna hem-de 80%-e çenli kiçeldilmegine ýol berilýär:
- Nominal ölçeg (boş zolaklar bilen): 37,29 mm х 25,93 mm (100%)
- Nominal ölçeg (boş zolaklar bilen): 37,29 mm х 25,93 mm (100%)
- Nominal ölçeg (boş zolaklar bilen): 37,29 mm х 25,93 mm (100%)
Okyjylaryň köpüsiniň inçe we basgançak görnüşli “owadan” çyzykly belgileri gören bolmaklary mümkin. Şunuň ýaly netije almak üçin etiketkalary taýýarlaýjylar keseleýin ölçegleri üýtgetmän çyzykly belgini beýikligi boýunça örän kiçeldýärler. Çyzykly belgini beýikligi boýunça kiçeltmäge ýol berilmeýär. Simwolyň keseleýin ölçegleriniň saklanyp galmagynda beýikliginiň peseldilmegi (gysgaldylmagy) supermarketlerde giňden peýdalanylýan köp şöhleli skanerleriň kadaly işlemegine päsgel berýär.


text:
Film önümçiliginde san babatda dünýäniň öňdebaryjysy hasaplanýan Bolliwudyň iň girdejili kinolaryna seredenimizde, ýyldyz aktýorlaryň filmleri sanawyň başyny çekýär. Öňdäki orunlary hindi kino sungatynyň 3 uly Hanynyň ikisiniň, has takygy, Aamir Han bilen Salman Hanyň filmleri eýeleýär. Olaryň arasyna tamil we telegu dilinde ekranlaşdyrylan “Baahubali” rowaýaty hakyndaky filmleriň goşulmagy aýratyn ünsi çekýär. Ilkinji 10 filmiň arasynda diňe 2 sanysynyň hindi dilinde bolmadyk, başgaça aýdylanda, Bolliwuda degişli bolmadyk kinolardygyny hem belläp geçeliň. Olaryň ikisi-de “Baahubali” filmleridir. Soňky ýyllarda hindi filmleriniň girdejilerini artdyrmagynda hytaý prokatlarynyň diýseň uly orny bar. Hatda şol filmleriň käbirleriniň Hindistanda gazananyndan Hytaýyň prokatlaryndan ýygnanlary has köpdür.
Sanawda 1-nji hatarda Aamir Hanyň prodýuserlik eden hem-de baş keşpde surata düşen “Dangal” (Dangal, 2016) kinosy barýar. 11 million dollar çykdajy edilen bu film 330 million dollar girdeji gazandy. Hindistandaky ilkinji göreşiji zenan barada söhbet açýan bu film gazanan 330 million dollarynyň 190 millionyny Hytaýdaky prokatlardan gazanypdyr.
2-nji basgançakda geçen ýyl tomaşaçylara ýetirilen “Baahubali – 2: netije” (Baahubali 2: The Conclusion) filmi bolup, ol 260 million dollarlyk kassa ýygymyny toplady. 3-nji ýerdäki film hem Aamir Hanyň kinosy bolup, ol “Super ýyldyzyň syry” (Secret Superstar, 2017) diýlip atlandyrylýar. Aýdym-saz bilen meşgullanmagy ýüregine düwen ýaşajyk gyzyň başdan geçirenleri barada söhbet açýan film prokatlardan 154 million dollar gazandy. 4-nji orny Salman Hanyň baş keşpde çykyş eden “Bajrangili doganlar” (Bajrangi Bhaijaan, 2015) filmi eýeleýär. 14 million dollara surata alnan kino 151 million dollar gazandy. Hindi kino sungatynda ilkinji bolup 100 million dollara ýeten ”Pikeý” (PK, 2014) filmi sanawa 5-nji hatardan goşulýar. Aamir Hanyň uly gowur turzan bu kinosy 140 million dollarlyk gazanç etdi. “Baahubali: başlangyç” (Baahubali: The Beginning, 2015) kinosy 100 million dollarlyk girdejisi bilen 6-njy ýeri eýeleýär. “Sultan” (Sultan, 2016), “Motosiklçiler – 3” (Dhoom 3, 2013), “Padmaawati” (Padmaavat, 2018), “Tigr ýaşaýar” (Tiger Zinda Hai, 2017) ilkinji onlugy jemleýän beýleki kinolardyr.
Bolliwudyň iň girdejili filmleri
Film önümçiliginde san babatda dünýäniň öňdebaryjysy hasaplanýan Bolliwudyň iň girdejili kinolaryna seredenimizde, ýyldyz aktýorlaryň filmleri sanawyň başyny çekýär. Öňdäki orunlary hindi kino sungatynyň 3 uly Hanynyň ikisiniň, has takygy, Aamir Han bilen Salman Hanyň filmleri eýeleýär. Olaryň arasyna tamil we telegu dilinde ekranlaşdyrylan “Baahubali” rowaýaty hakyndaky filmleriň goşulmagy aýratyn ünsi çekýär. Ilkinji 10 filmiň arasynda diňe 2 sanysynyň hindi dilinde bolmadyk, başgaça aýdylanda, Bolliwuda degişli bolmadyk kinolardygyny hem belläp geçeliň. Olaryň ikisi-de “Baahubali” filmleridir. Soňky ýyllarda hindi filmleriniň girdejilerini artdyrmagynda hytaý prokatlarynyň diýseň uly orny bar. Hatda şol filmleriň käbirleriniň Hindistanda gazananyndan Hytaýyň prokatlaryndan ýygnanlary has köpdür.


text: Deňizleriň çuňluklarynda hem-de gury ýerde bedeni yşyk saçýan jandarlara gabat gelinýär. Batgalyklaryň golaýynda, tokaýlyklarda ýaşaýan ýalpyldawuk tomzaklara latynça “Lampyridae” diýilýär. Bu jandarlar çygly howany halaýandygy üçin tropik we ýyly howa şertli ýerlerde ýaşaýar. Olaryň iň tapawutly aýratynlygy bedenleriniň gysga wagtlyk “sowuk” yşyk ýaýratmagydyr. Bu hadysa olaryň bedenlerinde bolup geçýän käbir himiki reaksiýalaryň netijesinde ýüze çykýar. Olaryň garnyndaky öýjüklerden lýusiferin atly madda bölünip çykýar. Bu maddanyň kisloroda galtaşmagy arkaly başga bir madda öwrülýär. Şonuň netijesinde bu öýjükleriň bar ýeri ýagtylyk saçýar. Yşyk yzygiderli ýanyp, sönýär. Onuň ýanyp-sönüş ýygylygy tomzagyň görnüşine görä üýtgeýär. Içi spirally lampalar ýananda onuň gyzgyn bolýandygyny bilýänsiňiz. Sebäbi lampa energiýanyň belli bir bölegini ýagtylyga, köp bölegini gyzgynlyga öwürýär. Ýaldyrawuk tomzaklar bolsa, yşyk ýaýradýan mahaly gyzmaýar. Onuň ýagtylygynda infragyzyl we ultramelewşe şöhleler bolmaýar. Bu tomzak sary, ýaşyl we öçügsi gyzyl ýagtylyk saçýar. Ýaldyrawuk tomzagyň 2100 töweregi görnüşi bolup, olaryň käbiri uçup bilmeýär.


text:
“Zaman-Türkmenistan” gazetine 2018-nji ýylyň ikinji ýarymy üçin abuna ýazylyşyk başlandy.
Gazetimize abuna ýazylsaňyz, döredijilik toparymyz Sizi Berkarar döwletimizde, şeýle hem dünýäniň ýurtlarynda, jemgyýetçiliginde, syýasatynda, ykdysadyýetinde, ylym-bilimde, syýahatçylykda, tehnologiýada, edebiýatda, sungatda, medeniýetde, sportda… bolup geçýän wakalar bilen ýakyndan tanyşdyryp durar.
Mahlasy, “Zaman-Türkmenistana” abuna ýazylsaňyz, tutuş maşgalaňyz bilen dynç alyş wagtlaryňyzy peýdaly, gyzykly we güýmenjeli geçirersiňiz!
Gazetiň 6 aýlygynyň bahasy 39 manat. Gazetiň indeksi 69477.


text:
ÝeHHG-nyň Merkezi žurnalistler we döwlet işgärleri üçin okuw gurnady
Paýtagtymyzyň „Ýyldyz“ myhmanhanasynda ÝeHHG-nyň Aşgabatdaky Merkeziniň guramagynda „Metbugat merkezi döwlet edaralarynyň we raýatlaryň arasynda aragatnaşyk serişdesi hökmüne“ atly üç günlük okuwy başlandy. Oňa ykdysadyýet we dolandyryş ulgamynyň ministrlikleriniň hem-de pudaklaýyn edaralarynyň, hukuk goraýjy edaralaryň, köpçülikleýin habar beriş serişdeleriniň wekilleri gatnaşýarlar.
ÝeHHG-nyň Aşgabatdaky Merkeziniň ýolbaşçysy Natalýa Drozdyň belleýşi ýaly,Türkmenistanyň Hökümeti ýurduň içinde we daşynda habarlary ýaýratmak serişdelerine, şeýle hem döwlet häkimiýeti edaralarynyň, köpçülikleýin habar beriş serişdeleriniň we jemgyýetçiligiň has ysnyşykly özara hereketine uly üns berýär. Merkez köpçülikleýin habar beriş serişdeleriniň durmuş we jemgyýetçilik ähmiýetli milli maksatnamalary beýan etmek işini işjeňleşdirmekde Türkmenistanyň Hökümeti bilen netijeli hyzmatdaşlygy ýola goýdy. Häzirki okuw metbugat –maslahatlaryny we köp taraplaýyn duşuşyklary geçirmegi kämilleşdirmäge, jemgyýetçilge habarlar elýeterligini amatlaşdyrmaga gönükdirilendir.
Umumy we amaly sapaklary tälimçiler- Ukrainadan Zoýa Kazanji we Polşadan Pawel Liskewiç alyp barýarlar.


text:
Älem sesi atly programma hem bu gün taýýar!
Programma hakynda:
Aýdym diňlemek we ýüklemek munyň ýaly hezil bolmandy!
Älem Sesi atly bu programmada dürli sazlar we aýdymlar ýerleşdirilýär. Programmany ulanýan ulanyjy aýdymy online şekilde diňläp ýada göni telefonyna ýükläp bilýär.
*Bildirişler – Täze aýdymlar ýüklenende şol wagtyň özünde ulanyja bildiriş barýar. Bu diýmek täze çykan aýdymlary ilkinji bolup sen diňle.
*Artists – Programmada Artist sahypasy bolup, has meşhur aýdymçylaryň aýdymlaryny diňlemek we ýüklemek bolýar.
*Kategoriýa – Kategoriýa boýunça islendik aýdymyňy aňsatlyk bilen tapmak bolýar. Kategoriýa girip diňlemek isleýän saz we aýdymyňy saýlanan bölümlerde görmek bolýar. “Jazz sazlary”, “Bass sazlary”, “Rok”, “Tans”, “Rus aýdymlar” “Türkmen aýdymlar” “Iňlis aýdymlar” we başgalary.
*Paýlaşmak – Her bir aýdymy göni ýüklemek salgysy bilen öz dostlaryňyza paýlaşyp bilýärsiňiz.
*Ýüklemek – Aýdymy göni telefonyňa ýüklemek
*Online Play – Aýdymy ýüklemän göni online görnüşde diňlemek
*Soňky diňlänlerim – Soňky diňlenen we ýüklenen aýdymlar üçin aýdy bir penjire açylýar.
Ýüklemek üçin şu ýere bas: https://goo.gl/uE69Qw


text:
Birleşen Arap Emirlikleriniň hökümeti emeli aň tehnologiýasyny we blokçeýn ulanmagyň hasabyna 3 milliard dollar tygşytlar. BAE-niň emeli aň tehnologiýasy ministri Omar ben Sultan Al-Olamanyň 2021-nji ýyla çenli BAE-de kriptowalýuta töleglerinini geçirmäge mümkinçilik berýän blokçeýn tehnologiýasyny ösdürmek baradaky beýanatyna laýyklykda, bu tehnologiýalar ýurduň innowasion tehnologiýasynyň ösüş depginlerini tizleşdirýän iň güýçli iki tehnologiýa bolup durýar. Kriptowalýuta arkaly töleg geçirmek häzirki ulanylýan usullardan has çaltlygy bilen tapawutlanýar. Onuň aýtmagyna görä, bu tehnologiýalary ulanmak bilen BAE-niň hökümeti ýylda 11 milliard dirhemi (3 milliard dollar) tygşytlap biler. Şeýle hem ol emeli aň tehnologiýalarynyň blokçeýniň kuwwatly hemrasydygyny we bu innowasiýalaryň bilelikde “Strategiýa 2021” maksatnamasyny amala aşyrmakda möhüm rol oýnaýandygyny aýtdy.
– Bu tehnologiýalar blokçeýne esaslanýan ykdysadyýeti gurmaga, guramalarda biznes ýörelgelerini üýtgedip gurmaga, federal normatiw aktlaryň netijeliligini ýokarlandyrmaga we gözegçilik işlerini we ulgamlary üpjün etmäge ýardam berer – diýip, Omar ben Sultan Al-Olama gürrüň berdi.
Milliardlarça dollar tygşytlamaga ýardam berer
Birleşen Arap Emirlikleriniň hökümeti emeli aň tehnologiýasyny we blokçeýn ulanmagyň hasabyna 3 milliard dollar tygşytlar. BAE-niň emeli aň tehnologiýasy ministri Omar ben Sultan Al-Olamanyň 2021-nji ýyla çenli BAE-de kriptowalýuta töleglerinini geçirmäge mümkinçilik berýän blokçeýn tehnologiýasyny ösdürmek baradaky beýanatyna laýyklykda, bu tehnologiýalar ýurduň innowasion tehnologiýasynyň ösüş depginlerini tizleşdirýän iň güýçli iki tehnologiýa bolup durýar. Kriptowalýuta arkaly töleg geçirmek häzirki ulanylýan usullardan has çaltlygy bilen tapawutlanýar. Onuň aýtmagyna görä, bu tehnologiýalary ulanmak bilen BAE-niň hökümeti ýylda 11 milliard dirhemi (3 milliard dollar) tygşytlap biler. Şeýle hem ol emeli aň tehnologiýalarynyň blokçeýniň kuwwatly hemrasydygyny we bu innowasiýalaryň bilelikde “Strategiýa 2021” maksatnamasyny amala aşyrmakda möhüm rol oýnaýandygyny aýtdy.


text:
19 Haziran 2015 Cuma
Türkiýeniň Gurluşyk Materiallary Senagatynyň Gazananlarynyň Sergisi Tamamlandy
Paýtagtymyzyň Sergi köşgünde Türkiýe Respublikasynyň gurluşyk materiallary senagatynyň sergisi tamamlandy. 140 töweregi kompaniýanyň we telekeçiler düzümleriniň gatnaşan wekilçilikli ykdysady gözden geçirilişi Türkmenistanyň Söwda-senagat edarasy hem-de “Meridyen” türk kompaniýasy tarapyndan guraldy.
Türkmenistanda geçirilýän sergi çärelerinde Türkiýe Respublikasyndan bolan ýyl-ýyldan artýan eksponentler türk hyzmatdaşlarynyň artýan gyzyklanmasyna, olaryň bilelikdäki taslamalary durmuşa geçirmäge işjeň gatnaşmaga bolan meýline şaýatlyk edýär.
Sergi gurluşyk senagaty we bezeg materiallary ulgamynda işleýän öňdebaryjy türk kompaniýalaryny ýygnady. Uly göwrümli ekspozisiýa iki dostlukly ýurduň arasyndaky üstünlikli hyzmatdaşlygyň aýdyň beýany boldy.
Sergä gatnaşyjylaryň arasynda gurluşyk materiallaryny, elektrik geçirijilerini, transformatorlary, elektrik geçirijiler üçin enjamlary, gurluşyk himiýasynyň önümlerini we beýlekileri köp sanly öndürijiler bar. Sergide daşky bezeg, örtük materiallary üçin, şeýle hem plastik we kauçukdan bolan önümleriň uly görnüşleri görkezildi.
Sergide metal gurnama, üçek, bezeg we örtük önümleri, santehniki enjamlar, elektrik geçiriji we yşyklandyryjy toplumlar, galyplyk, şol sanda ýerasty geçelgeleriň gurnamalaryny guýmak üçin galyplyk ulgamlary, ýylylyk saklaýjy aýratyn häsiýeti bolan gelşikli penjireler we gapylar hem-de beýlekiler görkezildi. Ýöriteleşdirilen enjamlar aýratyn orun tutdy.
Serginiň üç iş gününiň barşynda doganlyk ýurduň işewürler toparynyň wekilleri ösüşlere beslenen özgertmeler netijesinde türkmen ykdysadyýetiniň depginli ösýändigini hem-de bilelikde işlemek üçin örän giň mümkinçilikleri döredýändigini bellediler. Gurluşyk pudagyny döwrebaplaşdyrmakda, gurluşykda häzirki zaman ylmy-tehniki we amaly işläp taýýarlamalary hem-de netijeli tehnologiýalary ornaşdyrmakda netijeli hyzmatdaşlyk aýratyn bellenilip geçildi.
Forum türkmen we türk senagatçylarynyň we telekeçileriniň arasynda täze gatnaşyklary ýola goýmak üçin ähmiýetli gepleşikler meýdançasyna öwrüldi. Olar tejribäni we üstünlikleri giňden alyşmagy dowam etmek ugrunda pikirlerini aýtdylar.
Ýöriteleşdirilen gözden geçirilişiň ýapylyş dabarasynyň çäklerinde oňa gatnaşyjylara degişli diplomlar we şahadatnamalar gowşuryldy.
Serginiň işi tamamlanandan soň oňa gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda myhmansöýerlik üçin hem-de gadymy dostluk we doganlyk gatnaşyklary bilen baglanyşykly iki ýurduň we halkyň arasynda netijeli hyzmatdaşlygy ösdürmek ýolunda täze ädime öwrülen serginiň ýokary guramaçylyk derejesi üçin tüýs ýürekden hoşallyk bildirilýär.
Kaydol: Kayıt Yorumları (Atom)


text:
Tomsuna Günüň aşagynda duran zatlaryň ählisi gyzýar. Üns berýän bolsaňyz, eger ol metal bölegi bolsa-ha eliňi degrip bolmajak derejede bolýar. Emma Günüň aşagyndaky ösümlikler we olaryň ýapraklary gyzmaýar. Eýsem, ösümliklere yssynyň täsiriniň az bolmagynyň sebäbi nämedekä?!
Aslynda ösümlikler gyzmaýanlygy bilen bir hatarda, daşardan yssy howany özüne çekip, tebigatdaky ýylylygyň kadaly bolmagyna ýardam edýärler. Olaryň ýapraklary hemişe suwy bugardyp, howany çyglandyryp durýar. Bag ýapraklarynyň ýokary ýüzünde ýörite gatlak bolup, ol ösümligiň has köp suwy bugartmagynyň öňüni alýar. Ýapragyň gaz alyş-çalşygyny, ýagny kömürturşy gazyny özüne siňdirip, kislorod çykarmagyny üpjün edýän öýjükler bolsa, adatça, aşaky tarapynda bolýar. Bu gözenekler gaz alyş-çalşygyny amala aşyrjak derejede bolup, suw ýitgisiniň öňüni alýar. Şol sebäpli ýapraklaryň ýüzündäki gyzýan howa ýokary galýar, sowuk howa bolsa, dykyz bolandygy sebäpli aşak düşýär. Şeýlelikde, gyzgynlygyň öňi alynýar we ýaprak salkynlaýar. Bu ýagdaý ýapragyň temperaturasynyň daş-töwerekdäki howadan gyzgyn bolan ýagdaýynda dowam edýär. Has gurak şertlerde, ýagny çöllerde hem şeýle ýagdaý gaýtalanýar. Şeýle hem ýapraklar suwuň bugarmagyna we netijede onuň temperaturasynyň pese gaçmagyna hem täsir edýär.
Ösümlikleriň amala aşyrýan bu hadysasy atmosferadaky suwuň deňagramlylygyny yzygiderli kadaly ýagdaýda saklaýar. Şeýlelikde, olar ýerden alan suwuny gaýtadan işläp, iň arassa görnüşde bugardýar. Bugaran suw ýagyn bilen Ýere gaýdyp gelýär.
Tomsuna Günüň aşagynda duran zatlaryň ählisi gyzýar. Üns berýän bolsaňyz, eger ol metal bölegi bolsa-ha eliňi degrip bolmajak derejede bolýar. Emma Günüň aşagyndaky ösümlikler we olaryň ýapraklary gyzmaýar. Eýsem, ösümliklere yssynyň täsiriniň az bolmagynyň sebäbi nämedekä?!


text:
„Türkmenhowaýollary“ Gullugynyň Awiasiýa işgärlerini taýýarlaýan mekdebinde okuwlar IKAO ölçegleri boýunça alnyp barylýar
Üç ýyýyň dowamynda hünär derslerini öwrenen we döwlet synagyny tabşyran ýaş hünärmenleriň bir topary okuw merkezindäki döwrebap trenažorlarda amaly sapaklara girişdiler. Bu saňpaklar üçin uçarmanlary taýýarlamgyň başlangyç taýýarlyk maksatnamasy boýunça döwrebap trenažýorlar oturdyldy, uçuş endiklerini ýokarlandyrmak üçin bolsa okuw uçarlary- „Daýmond“ uçarlarynyň dördüsi we iki sany «Еmestron» dikuçary satyn alyndy.
Ýaş awiatorlar D-20 we D-40 kysymly bir we iki motorly uçarlaryň ýa-da «Еmestron» dikuçarlardayň hersinde 150 sagat uçuş endigini öwrenmeli. Instruktorlaryň ýolbaşçylygynda uçuş başarnyklary öwrenilýän wagty enjamlar boýunça ugur almak, adatdan daşary ýagdaýlarda tiz netijä gelmek, iki motorly uçara erk etmek tilsimleri öwrenilýär.
Ýeňil motorly uçarlarda taýýarlygyň ähli tapgyrlaryndan üstünlikli geçen uçarman talyplar telekeçilik awiasiýasynyň şahadatnamasyny alarlar we has çylşyrymly awiasiýa tehnikasyny özleşdirip bilerler. Okuwy tamamlandan soň olar raýat awiasiýasynyň kärhanalarynda iş bilen üpjün ediler, çünki okuwa girmäge dalaşgärler olaryň tabşyrygy boýunça okuwa kabul edilýär.
Paýtagtymyzda Halkara aeroprty açylandan soň AITM-nde raýat awiasiýasynyň uçarmanlaryny taýýarlamagyň ähli tapgyrlaryny guramak mümkinçiligi döredi. Tehniki taýdan üpjünçiligi babatda dünýäde iň gowularyň biri bolan Merkezi Aziýada iň iri aerofrom toplumynda desgalaryň 100-den gowragy, şol sanda köpuguly okuw merkezi- Awiasiýa işgärlerini taýýarlaýan mekdep hem bar.
Bu okuw jaýynyň işläp başlan döwründen bäri raýat awiasiýasyny hünarmenleriniň 100-den gowragy, şol sanda täzeden okuw geçenden soň “Boing” uçarlaryna erk edýän uçarmanlar ilkinji taýýarlyk hakda diplom aldylar. Her ýyl awiasiýa hünärleri boýunça okuwçylar okuwa kabul edilýär. Mekdepde “Türkmenhowaýollary” Gullugynda ulanylýan howa gämileriniň hereketlendirijisi we planeri boýunça mehanikler hem taýýarlanylýar. Bu ýerde häzirkizaman uçarlarynyň radioelektronika enjamlary we nawigasiýa toplumlary boýunça mehanik hünärini, ýerüsti radiolokasiýa serişdeleri, radionawigasiýa, awiasiýa ýangyç-çalgy serişdelri boýunça hünärmeniň, şeýle hem aeroportuň yşyk-elektrik enjamlary boýunça terhnik-elektrigiň hünärini ele almak bolýar. Uçarlaryň we dikuçarlaryň uçarmanlary, inženerler we beýleki dürli gulluklaryň hünärmneleri taýýarlanylýar, iňlis dilini öwretmek ýola goýlupdyr. Her ýyl awiatorlaryň 800-den gowragy täzeden taýýarlaýyş okuwyny geçýärler, bu bolsa häzirkizaman awiasiýa tehnikasyny oýlanşykly we heläkçiliksiz ulanmaga hem-de ýolagçylara hyzmat etmegiň hilini ýokarlandyrmaga ýardam edýär.
Indi ýörüteleşdirilen okuw mekdebinde has döwrebap iň täze enjamlar bilen enjamlaşdyrylan “Türkmenhowaýollary” Gullugynyň trenažor merkezi hem açyldy. Ozal “Boinglerde” uçýan ekipažlar taýýarlyk geçmek üçin ýylda iki gezek Angliýadaky okuwa merkezine giden bolsalar, indi uçarmanlar düzümi ýurdumyzda hünärini ýokarlandyrmaga mümkinçilik aldylar.


text:
(Çingiz Aýtmadow-Ak gämi)
Ol oglanyň iki ertekisi bardy. Biri özüniňkidi, ol hakda hiç kim bilmeýärdi. Beýlekisi bolsa atasyndan eşidenidi. Ahyrynda iki ertekiniň birem galmady. Gepiň tümmek ýerem şonda.
Şol ýyl oglanjyk ýedisini dolduryp, sekizine aýak basypdy. Öňi bilen oňa ýalpyldawuk gulpy süýşürilip ýapylýan, dermantinden edilen gara portfel aldylar. Portfeliň böwründe galam-salam salaýar ýaly jübüsem bardy. Gepiň keltesi, okuwçynyň bukjasydy. Ähli gürrüňem şol bukjadan başlanýardy.
Ol portfeli oglanjygyň babasy aýlanyp ýören awtolawkadan alypdy. Ýaýlagdaky maldarlara hyzmat edýän awtolawkanyň ýoly kädaýym-kädaýym San-Taş çöketligindäki tokaýçylaryň üstündenem düşýärdi. Jülgäni ýakalap, gaýalaryň etegi bilen ýokarlygyna tarap dag tokaýy beýgelip gidýärdi. Ol ýerde bary-ýogy üç sany hojalyk ýerleşýärdi. Bolsa-da awtolawka gelen mahaly şol üç sany öý hem ýatdan çykarylmaýardy.
Üç öýüň üçüsinde bar bolan ýeke oglanjygam awtolawka gelen mahaly ony ilden öňürti görýärdi.
– Gelýä! – diýip, oglanjyk gapylaryň, aýnalaryň arasyndan at salýardy. – Maşyn magazin gelýä-ä! Yssykkölüň kenaryndan başlanýan araba ýoly jülgäniň gyrasyndan aýlanyp bu ýere gelýärdi. Daşdan-daşa, kötelden-kötele urup gelýän bu ýoldan ýöräýmegem aňsat däldi. Garawul daglaryna ýetip, dar çöketlikden uçup kerte çykýan ýol ot-çöpsüz ýylçyr gaýanyň ýanyndan köpköp öwrüm edip, aşak inýärdi-de, tokaýçylaryň obasyna aýlanýardy. Garawul daglary bu ýerden uzagam däldi. Şonuň üçinem tomus aýlary oglanjyk her gün diýen ýaly ol ýerde gidip dürbi bilen Yssykkölüne syn edýärdi. Garawul daglaryndan seretseň, maşyn-a däl, atly hem, pyýada hem edil eliň aýasynda ýaly bolup görünýärdi. Bir gezek tomsuň yssy günleriniň birinde daşdan gurnalan taşanyň öňünde suwa düşýän oglanjygyň özüne tarap haýdap gelýän maşyna gözi düşdi. Derýanyň ýalpak ýerindäki ol taşany garry baba ýörite ýasapdy. Kim bilýär, şol taşa edilmedik bolsa oglanjyk häzir diri gezip ýörmese-de ýörmezdi. Garry mamasynyň aýdyşy ýaly, derýa bireýýäm ony öz girdabyna dolap, süňküne çenli balykdyr beýleki suw jandarlaryna şam ederdi. Yssykkölden çykarardy. Hiç kim onuň gözlegine-de çykmazdy, hiç kim oglanjyk üçin gözýaşam dökmezdi. Sebäbi, ilki-hä, oglanjyk suw bilen oýun etmeli däldi, galyberse-de, onuň ugruna, gözlegine çykaýjak hossary hem ýokdy. Ýöne, şu mahala çenli-hä oňatlykdy, – garrynyň çaklamasy amala aşmaýardy. Eger-de oglanjyk gark bolaýsa, garry mamasy, dogrudanam, onuň aladasynam etjek däldi. Öz çagasy bolan bolsa aýry gep. Ýöne, garry mama oňa hut «keseki» diýip ýüzlenýärdi. «Gurt çagasyndan ekdi bolmaz» – diýlişi ýaly, näme kesekem keseki bolýar, emma ol keseki bolmak islemese nätmeli? Näme üçin ala-böle ol keseki hasap edilmelimişin. Belkem, oglanjyk däl-de kempiriň özi kesekidir. Ol hakda soň aýdarys, ýaşulynyň oglanjyk suwa düşer ýaly ýasan taşasynyň gürrüňinem soňa goýalyň. Hawa, oglanjyk ýygy-ýygydan awtolawkany görmegi höwes edýärdi. Awtolawka dagdan aşak inýärdi. Onuň yzyndan göterilýän tozan dik asmana galýardy.


text:
Türkmen standartlar maglumat merkezi
Türkmen standartlar maglumat merkeziniň
Akkreditasiýa bölüminiň esasy wezipeleri we amala aşyrýan işleri
-“Türkmenstandartlary” baş döwlet gullugynyň garamagyndaky kärhanalaryň (guramalaryň), beýleki döwlet edaralarynyň synag barlaghanalarynyň sertifikatlaşdyrmak babatda anyk işleri ýerine ýetirmäge ygtyýarlylygyny tassyklamak maksady bilen döwlet akkreditasiýa işlerini geçirmek;
-“Türkmenstandartlary” baş döwlet gullugynyň düzüm bölümlerine, ministrliklere, döwlet dolandyryş edaralaryna, guramalara, edaralara we kärhanalara akkreditasiýa meseleleri boýunça maslahat we usuly kömekleri bermek.
Synag barlaghanalarynyň döwlet akkreditasiýasyny geçirmegiň tertibi
Türkmenistanyň kanunçylygyna laýyklykda ygtyýarly edilen “Türkmenstandartlary” baş döwlet gullugynyň garamagyndaky synag barlaghanalar we beýleki döwlet edaralaryň synag barlaghanalary döwlet akkreditasiýadan geçmek üçin ýüz tutup bilerler.
Döwlet akkreditasiýasyny geçmek üçin şu aşakdaky sanaw boýunça resminamalar tabşyrylmalydyr:
1) arza;
2) döwlet edaranyň esaslandyryjy resminamalarynyň bellenilen tertipde tassyklanylan nusgalary, Türkmenistanyň Edara görnüşli taraplarynyň ýeke-täk döwlet sanawyndan göçürme, şeýle hem ynanç haty ýa-da dalaşgäriň wekiliniň ygtyýarlaryny tassyklaýan buýruk.
3) synag barlaghananyň sertifikatlaşdyrmak boýunça anyk işleri ýerine ýetirmegi barada Düzgünnamanyň taslamasy;
4) akkreditasiýa çägini kesgitleýän resminamanyň taslamasy;
5) synag barlaghana barada esasy maglumatlary özünde jemleýän “Türkmenstandartlary” baş döwlet gullugy tarapyndan kesgitlenen görnüşdäki degişli şekiller (synag barlaghananyň pasporty);
6) synag barlaghananyň hil boýunça Gollanmasy;
7) synag barlaghananyň ýerine ýetirýän işleriniň aýratynlyklaryny nazara almak bilen zerur bolan goşmaça resminamalar.
Döwlet akkreditasiýasyny geçirmek boýunça işler şu aşakdaky tapgyrlardan ybarat:
1-nji tapgyr:
-arzany kabul etmek;
-kabul edilen resminamalar boýunça seljerme geçirmek we synag barlaghana deslapky bahany bermek;
2-nji tapgyr:
-barlag iş toparyny bellemek barada Akkreditirleýiş edaranyň buýrugyny taýýarlamak we synag barlaghanany ýerinde barlamak;
-akkreditasiýa baradaky şahadatnamany resmileşdirmek;
3-nji tapgyr:
-akkreditirlenen synag barlaghananyň (merkeziň) döwürleýin gözegçilik barlagyny geçirmek.
Synag barlaghananyň akkreditasiýasyny geçirmek boýunça işleriň nyrhnamasy “Türkmenstandartlary” baş döwlet gullugy tarapyndan Türkmenistanyň Ykdysadyýet we ösüş ministrligi bilen ylalaşmak arkaly bellenilýär.
Akkreditasiýa baradaky şahadatnamany berilmekden ýüz dönderilen ýagdaýynda, geçirilen töleg akkreditasiýa boýunça harajatlara degişli edilip, gaýtarylyp berilmegine degişli däldir.
Türkmen standartlar maglumat merkeziniň
Guramaçylyk-metodiki bölüminiň esasy wezipeleri we amala aşyrýan işleri
Kadalaşdyryjy resminamalary işläp düzmek işleri
Döwlet standartyny işläp düzmek
Döwlet standartyny işläp düzmek hem-de häzirki döwrüň talaplaryna laýyk getirmek, ylmyň, tehnikanyň we tehnologiýanyň gazananlaryny hasaba almak bilen, döwrebaplaşdyrmak işlerini geçirmek üçin gerek bolan resminamalaryň sanawy:
1) standarty işläp düzmäge teklip;
2) tehniki tabşyryk;
3) standarty işläp düzmek boýunça şertnama.
Tehniki şertleri işläp düzmek
Tehniki şertleri işläp düzmek hem-de önümleri (hyzmatlary) häzirki döwrüň talaplaryna laýyk getirmek, ylmyň, tehnikanyň we tehnologiýanyň gazananlaryny hasaba almak bilen, döwrebaplaşdyrmak işlerini geçirmek üçin gerek bolan resminamalaryň sanawy:
1) ýüz tutýan ýuridik we fiziki şahslar tarapyndan arza;
2) tehniki tabşyryk;
3) ilkinji çeşme resminamalary;
4) tehniki şertleri işläp düzmek boýunça şertnama;
5) Türkmenistanyň Edara görnüşli taraplarynyň ýeke-täk döwlet sanawyndan göçürmesinden nusga;
6) haryt nyşanynyň bellige alynandygyny tassyklaýan resminamasyndan nusga. (bar bolsa).
Işgärleriň hünär derejesini kämilleşdirmek we olary gaýtadan taýýarlamak işleri
1. Türkmenistanyň halk hojalygynda zähmeti goramagy dolandyrmagyň ýeke-täk ulgamy
2. Standartlaşdyryş, önümleriň hili we standartlaryň ýerine ýetirilişine döwlet gözegçiligi
3. Metrologiýanyň esaslary we metrologik üpjünçiligine döwlet gözegçiligi
4. Önümleri (hyzmatlary), önümçiligi we hil ulgamyny sertifikatlaşdyrmak, synag barlaghanalary (merkezlerini) akkreditirlemek we attestatlaşdyrmak
5. Zähmeti goramak we senagat howpsuzlygy
6. Pudaklaýyn dolandyryş edaralarynyň hünärmenlerinden deňeşdirip barlaýjylary aýratynlykda taýýarlamak
7. Pudaklaýyn dolandyryş edaralarynyň deňeşdirip barlaýjylary gaýtadan attestatlaşdyrmak
“Türkmenistanyň halk hojalygynda zähmeti goramagy dolandyrmagyň ýeke-täk ulgamy” dersi boýunça okuwa gatmaşmaklyk üçin gerekli resminamalaryň sanawy:
Şahsy taraplar
1) Şahsy tarapdan arza;
2) pasportyň nusgasy;
3) ýokary ýa-da ýörite okuwy tamamlandygy barada diplomynyň nusgasy.
Edara-kärhanalar
1) edara-karhananyň ýüzlenmesi;
2) diňleýjiniň pasportynyň nusgasy.
Türkmen standartlar maglumat merkeziniň
Standartlary döwlet gaznasy bölüminiň
esasy wezipeleri we amala aşyrýan işleri
“Türkmenstandartlary” baş döwlet gullugynyň Türkmen standartlar maglumat merkeziniň Standartlary döwlet gaznasy bölüminiň ministrlikleri, döwlet dolandyryş edalaryny we eýeçiligiň görnüşine garamazdan ähli beýleki gyzyklanýan taraplary standartlaşdyrmak boýunça kadalaşdyryjy resminamalar, şeýle hem hereket edýän, täze tassyklanan, çalşyrylan, ýatyrylan kadalaşdyryjy resminamalar hakynda maglumat we olara girizilen üýtgetmeler saklanylýar we ähli gyzyklanýan taraplary bellenen tertipde üpjün edilmegi amala aşyrylýar.
Kadalaşdyryjy resminamalar bilen üpjün etmegiň tertibi:
1.Ähli gyzyklanýan taraplary kadalaşdyryjy resminamalar bilen üpjün etmek ýüz tutmalar (bir gezeklik haýyşnamalar, arzalar).
2.Kadalaşdyryjy resminamalara ýüz tutmalar (bir gezeklik haýyşnamalar,) kärhananyň ýolbaşçysy (ýolbaşçynyň orunbasary) tarapyndan gol çekilen kärhananyň resmi kagyzynda resmileşdirilmeli.
Ýüz tutmada (bir gezeklik haýyşnamda):
-olaryň belgilerinde bellige alyş belgileriniň ösüş tertibinde kadalaşdyryjy resminamalaryň belgileri;
-her kadalaşdyryjy resminamalaryň soralýan nusgalarynyň sany;
-kadalaşdyryjy resminamalaryň nusgasyny taýýarlamagyň bahasynyň tölegi hakynda kepil borjy;
-kärhänanyň hasap sanaw belgisi we poçtasynyň hökmany maglumatlary ýüz tutulýan hatlaryň belgileri bolmalydyr.
-ýüz tutmalaryň (bir gezeklik haýyşnamalaryň) esasynda soralýan kadalaşdyryjy resminamalara töleg hasap-faktura ýazylýar;
-soralýan kadalaşdyryjy resminamalara tölegini geçirilendigi barada töleg tabşyrygyny hem-de edaranyň tarapyndan ynanç haty talap edilýär.


text:
Eýranyň we Yragyň serhedinde bolan güýçli ýer titremede aman galan müňlerçe adam ikinji gijesini wagtlaýyn çadyrlarda geçirdiler, şol bir wagtda-da häkimiýetler has köp adamy halas etmek umydyny elden bermeýärler.
Eýranyň Kermanşah welaýaty ýer titremäniň esasy zerbasyny çekdi. Döwlet mediasy 12-nji noýbarda ýer sarsgyny zerarly azyndan 430 adamyň wepat bolandygyny we 7000 çemesi adamyň ýaralanandygyny aýtdylar.
Eýranyň prezidenti Hassan Rohani 14-nji noýabrda Kermanşah welaýatyna eden saparynda hökümetiň “meseläni gysga wagtda çözmek üçin ähli güýjüni ulanjagyny” wada berdi.
Yragyň resmileri serhet ýakasynda bolan ýer titremede azyndan 7 adamyň wepat bolandygyny we 530-den gowrak adamyň ýaralanandygyny habar berdi.
7.3 magnitudaly ýer titremäniň merkezi Yragyň demirgazyk-gündogaryndaky Halabja şäherinde boldy we onuň täsiri tutuş regionda Türkiýeden Küweýte çenli duýuldy.


text:
Eýranyň nebit ministriniň orunbasary Hamidreza Akaki “Eýran yslam respublikasy özüniň Pakistana niýetlenen türkmen gazyny alyşmak esasynda ibermäge taýýardygyny yglan etdi” diýdi. Bu maglumaty "Mehr" habar gullugy çap etdi.
Ol bu sözleri TOPH gaz geçirijisi proýektiniň durmuşa geçirilmeginiň "mümkin däldigi" barasyndaky bellikleriniň arasynda aýtdy.
Eýranyň regiondaky pozisiýasy sebäpli, “Eýran öz içinden geçýän islendik geçiriji proýektine hyzmatdaş bolup biler” diýip, ol sözüni dowam etdirdi.
Akaki TOPH gaz geçiriji proýektiniň “gelýän 10 ýyl içinde guruljakdygyny, onuň haýsy serişdeler esasynda maliýeleşdiriljeginiň belli däldigini” aýdyp, türkmen gazyny Pakistana aşyrmak üçin Eýran ýolunyň iň gowy ugurdygyny öňe sürdi.
Eýran häzir Azerbaýjana ugradylýan türkmen gazyny tebigy gaz çalyşmak esasynda üstünden geçirýär, ýagny serhedinde Türkmenistandan gaz alýar we şol möçberdäki gazy hem Azerbaýjana iberýär diýip, ministriň orunbasary ýatlatdy.


text:
Birleşen Ştatlaryň prezidenti Donald Tramp we Rim papasy Fransis Watikanda özleriniň ilkinji duşuşygyny geçirdiler.
30 minut dowam eden ýygnak Trampyň we Fransisiň elleşip salamlaşmagy bilen başlandy.
Gepleşikler tamamlanandan soň, Rim papasy Trampa beýleki sowgatlar bilen bir hatarda, parahatçylygyň simwoly bolan zeýtun agajynyň şahajygyny şekillendirýän medaly gowşurdy.
Trampyň Watikana baran delegasiýasynyň arasynda prezidentiň aýaly Melania Tramp, Trampyň gyzy Iwanka we giýewi Jared Kuşner, şeýle-de Birleşen Ştatlaryň döwlet sekretary Reks Tillerson we milli howpsuzlyk maslahatçysy H.R. McMaster dagy bar.


text:
Eýranyň polisiýasynyň ýurduň paýtagty Tähranyň köçelerinde we metro stansiýalarynda gözegçiligi güýçlendirendigi habar berilýär. Bu waka Eýranyň parlamentinde we Aýatolla Ruholla Homeýniniň guburynda bolan hüjümlerden bir gün soň, adam pidasynyň artandygy baradaky maglumatlaryň ýaýran mahalyna gabat geldi.
8-nji iýunda Eýranyň resmileri mundan bir gün ozal amala aşyrylan hüjümlerde 17 adamyň ölendigini we başga-da 40-dan gowragynyň ýaralanandygyny aýtdylar. Bu Eýranda häzire çenli amala aşyrylan iň uly hüjümler bolup, olaryň jogapkärçiligini “Yslam döwleti” atly topar öz üstüne aldy.
Bu aralykda, ýurduň Aňtaw ministrligi ýörite beýanat ýaýradyp, hüjümlere gatnaşan bäş adamyň eýranlydygyny hem-de olaryň Yrakda we Siriýada “Yslam döwleti” toparyna goşulandygyny aýtdy.
Şeýle-de, ministrlik şol adamlaryň diňe adyny we jesetleriniň suratyny metbugatda ýaýratdy.
Maglumatda hüjümçileriň Saud Arabystanynda agdyklyk edýän sünni musulmanlarynyň konserwatiw görnüşi bolan “wahhabistler bilen uzak wagt aragatnaşyk saklandygy” aýdylyp, olaryň “Yslam döwleti” toparynyň hatarynda söweşmek üçin ,Yrakda Mosul, Siriýada Rakka şäherine gidendigi aýdylýar.
Ministrligiň beýanatynda bu toparyň dini ýerlerde terrorçylykly operasiýalary amala aşyrmak üçin, “Yslam döwleti” toparynyň lideriniň tabşyrygy esasynda, geçen ýylyň tomsunda Eýrana dolanandygy bellenilýär.
Resmiler birnäçe sagat dowam eden ekiztaýy hüjümlerde “kalaşnikow” kysymly awtomat tüpeňler bilen ýaraglanan adamlaryň bir toparynyň ýurduň parlament binasyna we beýlekileriniň bolsa, Homeýniniň aramgähine hüjüm edendigini aýtdylar.
Hüjümçileriň ählisiniň öldürilendigi habar berildi. Azyndan iki sanysy özüni partlatdy diýip, Eýranyň mediasynyň maglumatynda bellenilýär.
Polisiýa derňewleriň netijesinde, birnäçe şübheliniň tussag edilendigi aýdýar. Şol wagtda, 7-nji iýunda ýurduň Aňtaw ministrligi “üçünji toparyň agzalarynyň hiç bir hüjümi amala aşyrmanka tutulandygyny” habar berdi.
“Yslam döwleti” topary hüjümleriň jogapkärçiligini öz üstüne alyp, Eýranyň parlamentiniň içinde ýaly bolup görünýän ýaragly adamlaryň wideosyny ýaýratdy.
“Yslam döwleti” topary Siriýadaky we Yrakdaky söweşijilerine garşy göreşýän milisiýalary goldaýan Eýrana yzygiderli haýbat atýar. Ekstremist sünni topar Eýranyň ilatynyň 90 prosentini emele getirýän şaýy musulmanlary dinden dänenler diýip hasaplaýar.
Şu ýylyň martynda özüniň pars dilindäki ilkinji wideosyny ýaýratmak bilen “Yslam döwleti” topary Eýranda söweşijileri hakyna tutmagy güýçlendirjekdigi we “Eýrany basyp alyp, onda öňküsi ýaly sünni musulman halkyny dikeltjekdigi” dogrusynda haýbat atdy.
Eýranyň sünni azlygy aglaba ýurduň Yrak we Pakistan bilen serhetlerindäki durnukly territoriýalarda ýaşaýarlar.
Prezident Hassan Rohani Eýrany “terrorçylyga, ekstremizme we ýowuzlyga garşy göreşde has-da aýgytly etjekdiklerini” aýdyp, terror howpuna garşy halkara hyzmatdaşlyga çagyrdy.
Ýöne Eýranyň Yslam rewolýusiýasynyň sakçylary edarasy ýiti äheň bilen bu gandöküşlik üçin ar almagy wada berip, bu hüjümlerde Saud Arabystanyny we Birleşen Ştatlary aýyplady.
Edara öz beýanatynda bu hüjümleriň prezident Donald Trampyň sünni musulmanlary tarapyndan dolandyrylýan şalyga eden saparynyň we ol ýerde Waşingtonyň Riadda bolan goldawyny berk beýan etmeginiň yz ýanyna gabat gelmegi “aýratyn manyly” diýdi.


text:
“GS1 Türkmenistan” işgärler topary
Biziň toparymyzda guramanyň agzalarynyň telekeçilik işini kämilleşdirmek üçin olar bilen işlemegiň zerurdygy barada bir umumy – hemmeler tarapyndan goldanylýan düşünje bar
Bize öz ugrumyzda işleýän iň gowy hünärmenleri, biziň ähli agzalarymyzyň adyndan telekeçilik işimiziň birsydyrgyn hereketini üpjün etmek bilen, göze görünmeýän işi ýerine ýetirýän işgärleri çekmek başartdy. Biziň toparymyzyň ähli agzalaryny netijeli haryt iberilýän hatarlaryň esasy bolup durýan standartlara çuň düşünmek tapawutlandyrýar.
Biziň guramamyz sarp edijileriň talaplaryna laýyk gelýän önümleriň söwdasynda GS1 standartlaryny peýdalanmakda guramanyň agzalaryna ýardam etmek boýunça bilermen bolup durýar.
Biz ilkibaşda üpjün edijileri çyzykly belgiler bilen üpjünlemekden başlap, şol üpjün edijileriň önümleri barada sarp edijilere habar bermäge çenli dürli çäreleri geçirýäris. Toparymyz iri söwda merkezleri we jemgyýetçilik iýmiti ulgamynda işleýän kompaniýalar üçin birnäçe üstünlikli çäreleri geçirdi.


text:
Magtymguly adyndaky Türkmen döwlet uniwersitetiniň talyplar topary ýokary okuw mekdepleriniň arasynda geçirilen olimpiadada öňe saýlandy
Türkmen döwlet ykdysadyýet we dolandyryş institutynda ýokary okuw mekdepleriniň arasynda ders olimpiadasynyň jemlerini jemlemek dabarasy boldy.
Aň-paýhas bäsleşikleri iki derejeli ugurlarda 14 ders boýunça geçirildi. Paýtagtymyzdaky dürli ýokary okuw mekdeplerinde Türkmenistanyň taryhy, ekologiýa we daşky gurşawy goramak, türkmen, rus we iňlis dilleri, himiýa, biologiýa, ykdysadyýet, matematika, fizika, häzirki zaman kompýuter tehnologiýalary, inženerçilik grafikasy, nazary mehanika, materiallaryň garşylygy ýaly dersler boýunça bäsleşikler geçirildi.
Oguzhan adyndaky inžener-tehnologiýalary uniwersitetinde ýurdumyzyň taryhy, ekologiýa we daşky gurşawy goramak, oba hojalyk we lukmançylyk uniwersitetlerinde, ulag we aragatnaşyk institutynda we Goranmak ministrliginiň institutynda diller boýunça bäsleşikler gurnaldy.
Kompýuter tehnologiýalaryna we takyk ylymlara ökdeler maliýe institutynda, Halkara nebit we gaz uniwersitetinde, medeniýet institutynda we D. Azady adyndaky milli dünýä dilleri institutynda, Magtymguly adyndaky Türkmen döwlet uniwersitetinde bolsa, ykdysadyýet boýunça güýçlini kesgitledilr.
Ykdysadyýet we dolandyryş, şeýle hem binagärlik - gurluşyk institutylarynda himiýaçylar hem-de biologiýaçylar bäsleşdiler. Daşary işler ministrliginiň Halkara gatnaşyklary institutynda, Çeperçilik akademiýasynda hem-de Halkara ynsanperwer ylymlary we ösüş uniwersitetinde inženerçilik grafikasy, nazary mehanika we materiallaryň garşylygy ýaly dersler boýunça bäsleşikler geçirildi.
Dört güne çeken bäsleşik öňbaşçyny kesgitledi. Magtymguly adyndaky Türkmen döwlet uniwersitetiniň talyplar topary onda öňe saýlandy. Ikinji orny oba hojalyk institutynyň, üçünji ýeri Türkmen döwlet ykdysadyýet we dolandyryş institutynyň toparlary eýelediler. Nebit we gaz, inžener-tehnologiýalary we oba hojalyk uniwersitetleriniň, energetika, dünýä dilleri, halkara gatnaşyklary we harby-deňiz institutlarynyň talyplar toparlary güýçlileriň onlugyna girdiler. Olaryň ählisi üstünlik gazananlary mübäreklemek dabarasyna gatnaşdyalr. Mejlisler zalynda olara olimpiadanyň guramaçylarynyň döreden degişli derejedäki diplomlary, hormat hatlary we baýraklary gowşuryldy.
Ýeňijilere Türkmenistanyň Prezidenti Gurbanguly Berdimuhamedowyň „Paýhas çeşmesi“, „Türkmenistan-Beýik Ýüpek ýolunyň ýüregi“, „Sport dostluga, saglyga we gözellige tarap ýoldur“, „Parahatçylyk sazy, dostluk, doganlyk sazy“ atly kitaplary, şeýle hem Döwlet Baştutanynyň redaksiýasy bilen neşir edilen Türkmen diliniň orfografik sözlügi sowgat berildi.
Olimpiadada talyplaryň jemi 327-si baýraklara mynasyp boldular: olaryň 76-sy birinji, 108-si ikinji hem 143-si üçünji orunlary eýelediler. Häzirki täze ýylyň öň panyndaky günlerde olaryň okaýan ýokary okuw mekdeplerinde ýeňijileri mübäreklemek dabaralary geçirilýär.
Ötüp barýan ýylyň ýaşlar aň-paýhas bäsleşikleriniň tapgyryny jemlän ýokary okuw mekdepleriniň arasyndaky ders olimpiadasy ýaşlaryň barha artýan mümkinçilkleriniň, olaryň ylmy we jemgyýetçilik işjeňliginiň, täzeçil pkirlenýändikleriniň we maksada okgunlydyklarynyň subutnamasy boldy.


text:
Türkmenistanda ilata ozal mugt berlen gazyň, suwyň, elektrik togunyň tölegli edilmegi bilen bu hyzmatlar üçin hasaplaýjy enjamlary goýdurmaklyga birnäçe wagt bäri görkezme berlip gelinýärdi.
Ilatyň sosial ýagdaýynyň pesligi sebäpli ýaşaýjylaryň köpüsi gaza, suwa hasaplaýjy gurallary goýduryp bilmeýändiklerini aýdýarlar.
‘Häkimiýetler häzir bu meseleleriň çözgüdine çynlakaý girişdiler” diýip, özüni Aýlar diýip tanyşdyran aşgabatly ýaşaýjy aýdýar.
Onuň sözüne görä, Aşgabatagyzsuw kärhanasynyň hem-de öý uprawleniýeleriniň işgärleri tarapyndan şu ýylyň noýabr aýynyň aýagyna çenli suw ölçeýji gurallaryň oturdylmadyk halatynda, ýaşaýjylaryň 400 manat jerime tölemeli boljakdyklary barada haýbatlar atylýar.
‘Haýbatlardan ätiýaç edýän ýaşaýjylaryň köpüsi öýlerinde hasaplaýjy gurallary oturtmagyň aladasyny edip ugradylar. Netijede, öý uprawleniýelerinde uly nobatlar emele geldi .
Hasaplaýjy gurallary goýmaga mejbur bolýanlaryň köpelmegi bilen öý uprawleniýeleriniň hem Aşgabatagyzsuwyň ýörite işgärleriniň aladasy artypdyr. Öý uprawleniýeleri ýaşaýjylardan hasaplaýjy gurallar üçin 170 manat, ony oturtmak üçinem 50 manat talap edýär.
Ýöne az möçberde bolmadyk ol talaby ödemek ýaşaýjylaryň köpüsine agram salýar. Üstesine onça serişdäni döwlet kassasyna tölenmän, işgärleriň eline nagt berilmelidigini hem olaryň talap edýärler” diýip, Aýlar aýdýar.
Talap edilýän nagt puly stoluň üstünde goýup gaýdanyňdan soňra ýaşaýjylaryň görýän kynçylyklary barada bir ýaşaýjy şeýle gürrüň berýär.
“Pulumy tölänimden soňra ‘öýüňde garaş, baryp hasaplaýjy guralyňy gurnap gaýdarlar’ diýip, meni ugratdylar. Men işimden galyp, uzakly güni garaşdym, ýöne hasaplaýjy gurallary gurnaýjylar gara bermediler. 22-nji öý uprawleniýesine jaň edip soranymda, “Hasaplaýjy guraly goýdurýanlar kän, ýetişip bolanok, ýetişen wagty bararlar” diýip jogap gaýtardylar.
Ertesi günortana golaý gelip, hasaplaýjy guraly goýup gitdiler. Emma hasaplaýjy guralyň suw turbasyna birikdirlen ýerinden suw syzyp başlady. Turbanyň suw syzýan ýerini täzeden bejertmek üçin, ussalary yzyna çagyrjak bolup, olaryň beren telefon belgisine jaň edenimde, meniň jaňlaryma jogap beren adam bolmady.
Men 22-nji öý uprawleniýesine birnäçe wagt jaň edip, olardan hem jogap alyp bilmän, dynç günlerimi hem krandan syzýan suwuň köpelmeginden ätiýaç edip, oňa gözegçilikde geçirdim” diýip, ol ýaşaýjy aýdýar.
“Puluňy alýarlar, edýän işleri bolsa harsal, ýene-de seni köseýärler. Goýlan hasaplaýjy gurallaryň möhletiniň hem iki ýyldygyny ussalar aýdanynda bildik. ‘Iki ýyldan soňra hasaplaýjy guraly goparyp, Aşgabatagyzsuwda barlagdan geçirmeli bolarsyňyz’ diýip, ussalar düşündiriş berdirler. Bu hem ýaşaýjylardan pul almagyň ýene bir usuly bolsa gerek” diýip, aşgabatly ýaşaýjy aýdýar.


text:
GOŇŞUÇYLYK BARADA
Ýazylan wagty: 16 мая 2018 Ýazan Mayichka
GOŇŞUÇYLYK BARADA «Kyýamat güni goňşudan» diýei dana nakyl bar. Başyňa ýagşy ýa ýaman iş düşende, uzakdaky dogan-garyndaşyň ýetişmezden öň möhümiňi gadyrly goňşyň bitirip berýär. Şonuň üçin türkmsnler «Öý alma, goňşy al» diýýändirler. «Kowusnamada-da» bu babatda şeýle ýazylypdyr: «Goňşyň ygtybarly bolmagyna üns bergin, jaý satyn alaňsoň, goňşyňa sarpa goýgun, onuň mertebesini saklagyn, çünki «Goňşy mertebesi hemmäňkiden beýikdir» diýipdirler» (108 sah.). Ertir-agşam ýüz-ýüze düşüp duransoň, goňşy goňşynyň üstün taraplaryny we kemçiliklerini her kesden gowy bilýär, ýöne goňşynyň asgyn taraplaryny ile ýaýmak. onuň gybatyny etmek adamçylykdan däldir. Hadysda-da bu babatda «Goňşular bilen hoşniýetli gatnaşykda bolmak yslam dininiň uly ähmiýet berýän zatlarynyň biridir. Ýagşy bolsun, ýaman bolsun—tapawudy ýok, goňşuçylyk haky üçin olaryň kemçiligine gözüňi ýummak musulmançylykdandyr» diýilýär (Hadys. Şerh, 1 bölüm, 17 sah.). Magtymguly hem «Hakyn nähak eýlemegin goňşynyň» diýip nesihat edýär. Il içinde «goňşy okara bolmak» diýen ýörgünli we durnukly söz düzümi bar. Onuň manysy goňşy bilen duz-emekli, ysnyşykly aragatnaşyk etmegi aňladýar. Öýüňde bişen nahardan goňşa dadyrmak, myhman gelende goňşyny hem zyýapata çagyrmak gowy goňşularyň däbidir. Türkmen obalarynda häli-häzire çenli soýlan malyň kellebaşaýagy bişirilende ýakyn goňşular çagyrylyp, bile naharlanmak däbi dowam edýär, täze guzlan sygryň owzundan, ýaňy bişen gawun-garpyzdan we miwelerden goňşa dadyrylýar. Derwaýys gerek, emma özüňde ýok zatlar (meselem, hojalyk gurallary) köplenç goňşudan soralýar, iki goňşy arasynda algy-bergi hem edilýär, Ýöne ownuk zatlary zol-zol goňşudan sorap, onuň ýüregine düşmeli däl. Iň gowusy, özüňden oňjak bolmaly. Bardy-geldi, haýsydyr bir zady goňşulardan amanat almaga ýa-da karz soramaga mejbur bolan ýagdaýyňda alan zadyňy hiç hili zyýan ýetirmän yzyna gaýtarmaly, onda-da «özi sorap geler» diýip arkaýynlanman, wagtynda «Taňry ýalkasyn» aýdyp, eltip bermeli, «Goňşynyň haky—Taňrynyň oky» diýen nakyla eýermeli. Goňşularyň özüne, mal-mülküne, ýerine zyýan ýetirjek zatlaryň öňüni almak gowy goňşynyň borjudyr. Oba ýerlerinde goňşy öýde ýok wagty onuň maly çolaşan bolsa ýa ýerine suw ýykyp gidip duran bolsa, ony dessine düzetmeli, boşan malyny tutup daňmaly. Goňşyň köpüň kömegine mätäç tutumly iş edýän bolsa (meselem, jaý salýan bolsa, keçe etse we ş. m.), oňa hökman kömekleşmeli. Baýramçylyk günlerinde ýa-da öýüňde dabaraly seneleri (doglan günleriňizi) belläniňizde, goňşulary çagyryň. Eger olar sizi çagyraýsa, hökman baryň, onda-da sowgatly barmagy unutmaň. Goňşulara azar berýän, olary bimaza edýän zatlardan gaça duruň. Gijesi bilen galmagal edip, bagşy ýa magnitofon aýtdyryp, goňşa azaryňy ýetirmek, olaryň çagalaryny we garrylaryny ukudan goýmak ýa-da oýarmak juda ýaramaz işdir. Öýüňizdäki çagalar goňşynyň çagalary bilen sene-mene edäýen ýagdaýynda-da salyhatlylygy elden bermeli däl, bolan wakany mylaýymlyk we gowy söz bilen düzetmäge çalyşmaly. Çaganyň urşany üçin onuň ene-atasy bilen gygyryşmak ýa-da göwnüne geler ýaly gaty-gaýrym söz aýtmak ynsana gelişmeýär, çünki çagalar uruşsa-da, tiz ýaraşýar, emma ulularyň arasyndaky kine uzaga gidýär. Gonşynyň çagalary bilenem mylaýym gürleşmeli, garrylaryny hormatlamaly. Olaryň biri syrkawlaýsa, halyny sorap durmaly, eliňden gelse kömek etmeli. Şäherleriň köp gatly jaýlarypda bir gapydap girip çykýan goňşularyň biri-birini tanamaýanlary-da az däl, hatda biri-biri bilen salamlaşmaýan goňşular hem duş gelýär. Her kim şeýle zatlaryň öňüni almaga ymtylmaly, özi salam bermese, sen oňa salam bermeli. Telewizory, magnitofony gaty açyp, goňşulara azar bermeli däl. Olary dynç alýan wagtlarynda bimaza etmek hem dogry bolmaz. Ja- ýyňyza ýa öý goşlaryňyza abatlaýyş işlerini geçireniňizde-de siziň takyrdy-güpürdiňiz goňşularyňyzyň asudalygyny bozmajak wagtyny saýlamaly we bu babatda goňşular bilen ylalaşmaly. Kön gatly jaýda siziň aşagyňyzda ýaşaýan goňşyňyz barada mydama alada etmeli, biwagt takyrdy-güpürdi edip, olaryň ynjalygyny bozmaly däl, olaryň üstünden suw geçirmeli däl. Bardy-geldi, suw geçiräýseňiz, dessine olardan ötünç soramaly we ýetiren zyýanyňyzy ýezüňiz düzedip bermeli. Diňe bir ýakyn goňşular bilen däl, eýsem töweregiňde, köçäňde ýaşaýanlar bilen ysnyşykly aragatnaşyk ediň. Olaryň toý-tomgusyna, hudaýýolusyna, sadakasyna gatnaşyp, eliňizden gelen kömegi ediň. Syrkawlarynyň halyny sorap duruň. Bardy-geldi, olarda biri aradan çykaýsa, aýak üstünde durup hyzmat ediň, jynazasyna, aýatlaryna, juma agşamlaryna hökman gatnaşyň. Merhumyň jaýlanan güni öýüňizde nahar bişirdip, olara nahar eltiň. Jemläp aýdylanda, siz öz goňşy-golamlaryňyza hormat etseňiz, size-de şeýle hormat ediler, olaryň ýanynda mertebäňiz belent bolar.
Okalan sany: 10 Jogaplar: ( 0 )


text:
UEFA Çempionlar ligasynyň 2017/18 möwsüminiň finalçylary belli boldy. 26-njy maýda
Kiýewde oýnaljak finalda soňky 2 ýylyň çempiony, umumylykda-da 12 gezek gazanan “Real Madrid” bilen ýaryşda 5 sapar ýeňiji bolan “Liwerpul” toparlary duşuşar.
Germaniýadan ýeňiş (2–1) bilen dolanan “Real Madrid” öz meýdançasynda “Bawariýa” bilen 2–2 hasabynda deňme-deň oýnady. “Santiago Bernabeudaky” duşuşygyň eýýäm 3-nji minutynda Joşua Kimmih nemesleri öňe çykardy. Bu gol olaryň ýarym finala bolan ynamyny has-da artdyrdy. Ýöne köp wagtdan bäri gol geçirip bilmeýän Karim Benzema 11-nji minutda hasaby deňledi. Bu 1-nji ýarymdaky soňky gol boldy (1–1). Duşuşygyň 2-nji ýarymyna ýer eýeleri gol bilen başlady. Korentin Tolissonyň yza beren pasy derwezeçi Swen Ulreihi juda aljyraňňy ýagdaýa saldy. Ol topy ne urup bildi, ne-de saklap. Pursatdan peýdalanan Karim Benzema tälimçisi Zidanyň özüne bildiren ynamyna ýene bir gol bilen jogap berdi. Bu goluň täsirinden halas bolan “Bawariýa” hüjüm baryny geçirip başlady. Şolaryň birinde, has takygy, 63-nji minutda “Real Madridiň” “Bawariýada” kärendesine oýnaýan futbolçysy Hames Rodriges hasaby deňledi. Oýnuň soňky minutlarynda hüjümlerini has-da ýygjamlaşdyran “Bawariýa” toparyna 3-nji goly geçirmek başartmady. Şeýlelikde, “Bawariýa” bassyr 5-nji gezek (2013/14 möwsüminden bäri ispan toparlary tarapyndan ýaryşdan çykaryldy (4-si ýarym finalda). Kubogy 3-nji gezek goramaga mümkinçilik alan “Real Madrid” 16-njy gezek finala çykmagy başardy. “Real Madrid” topary Çempionlar ligasynda (1992/93 möwsüminden bäri) yzly-yzyna 3-nji gezek finala çykan 3-nji topar boldy.
“Enfild Roadda” 5–2 hasabynda ýeňiş gazanan “Liwerpul” üçin jogap duşuşygynyň ýeňil geçmejekdigi bellidi. Çärýek finalda “Barselonany” ýaryşdan çykaran “Roma” şu möwsümde Çempionlar ligasynda öz meýdançasynda gol geçirtmän gelýärdi. Ýöne rimliler 8-nji minutda bu derejesini ýitirdi. Radža Nainggolanyň ýalňyşlyk bilen topy “liwerpullylara” bermeginden soň, Firminonyň pasyny alan Sadio Mane hasaby açdy. 15-nji minutda Aleksandr-Arnold topy derwezäniň alkymyndan daşlaşdyrmakçy bolanda, top Jeýms Milneriň kellesine degip, tora girdi we hasap deňlendi. 25-nji minutda Georginio Wiýnaldum myhmanlary öňe çykardy. 2-nji ýarymyň 6-njy minutynda, has takygy, 52-nji minutda Edin Jeko hasaby deňlemegi başardy. Bu onuň Çempionlar ligasyndaky bassyr 5-nji goludyr. 84-nji minutda Nainggolan uzak aralykdan owadan urgy bilen toparyny öňe saýlady. Onuň 90+4-nji minutda penaltiden geçiren goly “Romanyň” finala çykmagy üçin ýeterlik bolmady (4–2). Umumy hasapda 7–6 ýeňiş gazanan “Liwerpul” 11 ýyldan soň, 8-nji gezek UEFA-nyň iň uly bäsleşiginde finala çykmagy başardy.